EkBass/fiwiki-20250220-pages-articles huggingface dataset:
Kilpailuvirasto

Kilpailuvirasto (lyhenne Kivi tai KIVI) oli työ- ja elinkeinoministeriön alainen virasto, joka perustettiin 1988. Viraston tehtävänä oli turvata taloudellinen kilpailu Suomessa. Tarvittaessa kilpailuvirasto voi puuttua kilpailunrajoituksiin tekemällä selvityksiä joko omasta aloitteesta tai toimenpidepyynnön perusteella. Tietyn kokoiset yrityskaupat tai yritysfuusiot oli myös ilmoitettava kilpailuvirastolle, jonka tehtävänä oli selvittää, voiko kauppa johtaa merkittävään kilpailun rajoittumiseen tai jopa monopoliin. Virasto saattoi hyväksyä kaupan sellaisenaan tai ehdollisena tai esittää markkinaoikeudelle kaupan kieltämistä. Vuoden 2013 alussa Kilpailuvirasto yhdistettiin kuluttajaviraston kanssa kilpailu- ja kuluttajavirastoksi. ==Kilpailuviraston ylijohtajat== *Matti Purasjoki 1988–2005 *Juhani Jokinen 2005–2012 *Timo Mattila 1.5.2012 – 31.12.2012 == Lähteet == ==Aiheesta muualla== * Kilpailuvirasto Luokka:Suomen entiset viranomaiset ja keskusvirastot luokka:Työ- ja elinkeinoministeriö
WC (täsmennyssivu)

Lyhenne WC voi tarkoittaa: * WC, vesiklosetti eli vesivessa * maailmanmestaruuskilpailuja (World Championships) * maailmancupia (World Cup) * Wisconsin Central -rautatieyhtiötä (virallinen lyhenne WC) * Warner/Chappell-musikkiyhtiötä * wc (word count) on Unix-ohjelma, jolla voidaan laskea tiedostoista sanojen, merkkien ja rivien määrät * Warcraft- pelisarjan tietokonepelejä * Wan Chingiä (華青), kiinalaisamerikkalaista jengiä * Kung fun Wing Chun -muotoa * Suomessa kantakirjattujen C-sektion welsh- ponien kantakirjanumeron loppuun liitetään tunnus WC * Wing Commander -tietokonepelisarjaa * WC, yhdysvaltalainen rap-artisti. * Westside Connection, yhdysvaltalainen hip hop -yhtye. * WC, W heart C, Japanilainen vaatekauppa.
Petri Kokko (taitoluistelija)

Petri Kokko (s. 21. helmikuuta 1966) on suomalainen kilpauransa lopettanut taitoluistelija, joka urheilu-uransa jälkeen on toiminut markkinoinnin johtotehtävissä kansainvälisissä yrityksissä. == Luistelu-ura == Kokko luisteli yhdessä Susanna Rahkamon kanssa ja he kilpailivat jäätanssissa. Heidän parhaimpiin saavutuksiinsa kuuluvat Euroopan mestaruus vuodelta 1995, sekä samalta vuodelta maailmanmestaruuskilpailujen toinen sija. Vuoden 1995 jälkeen he ryhtyivät ammattilaisiksi. Heidän valmentajansa oli Martin Skotnicky. Rahkamo ja Kokko ovat kehitelleet jäätanssiin oman tanssinsa nimeltä Finnstep. Kansainvälinen luisteluliitto ISU pyysi paria kehittelemään kaudella 1994–1995 käyttämästään rytmitanssista uuden pakollisen tanssin jäätanssiin. Finnstep otettiin ohjelmaan kaudella 2008–2009. == Työura == Luistelu-uran jälkeen Kokko on toiminut mainonnan ja liikkeenjohdon alalla muun muassa Niken Suomen-maajohtajana, Urheilukanavan ohjelmajohtajana sekä mainostoimisto Stream Helsingin toimitusjohtajana. 23. lokakuuta 2006 hänet nimitettiin Googlen ensimmäiseksi Suomen maajohtajaksi. Kokko nimitettiin 24. marraskuuta 2009 Googlen kansainvälisen myynnin kehitysjohtajaksi 1. tammikuuta 2010 alkaen. Hän ilmoitti muuttavansa Kaliforniaan pääkonttorin lähettyville kesäkuuhun 2010 mennessä.http://www.kauppalehti.fi/5/i/talous/uutiset/etusivu/uutinen.jsp?oid=2009/11/28179 Elokuussa 2011 ilmoitettiin Kokon siirtymisestä Googlen myyntijohtajaksi Saksaan. Vuonna 2024 hän kertoi jättävänsä Googlen. == Perhe == Rahkamo ja Kokko ovat naimisissa, ja heillä on kaksi lasta. == Lähteet == == Aiheesta muualla == * *Care to Ice Dance? Susanna Rahkamo & Petri Kokko *Ylen Elävä arkisto: Rahkamo ja Kokko poistuvat jäältä Luokka:Suomalaiset taitoluistelijat Luokka:Suomalaiset yritysjohtajat Luokka:Vuonna 1966 syntyneet Luokka:Elävät henkilöt
Miehittämätön ilma-alus

Miehittämätön ilma-alus (, UAV) on ilma-alus, jossa ei ole lentäjää. Monesti miehittämättömästä lennokista tai helikopterista käytetään nimitystä drone tai drooni. Droneja ohjataan kauko-ohjauksella ja/tai siinä on automaattiohjaus. Siviilikäytössä droneja on käytetty esimerkiksi leluna ja ilmakuvauksessa. Sotilaskäytössä drone saattaa tiedustelun lisäksi laukaista aseen; lisäksi on kohteeseen ohjattavia tai ohjautuvia, samalla tuhoutuvia malleja. Ensimmäiset kauko-ohjatut lennokit kehitettiin ensimmäisen maailmansodan lopussa. ==Lennokit ilmatorjunnan harjoitusmaalina== Ampumaharjoitusten maaliksi tarkoitettua lennokkia kutsutaan maalilennokiksi (). Mallilennokkia ohjataan tyypillisesti radio-ohjauksella, mutta käytössä on myös itsenäisesti autopilotin avulla lentäviä malleja. Vanhentuneita suihku- ja potkurilentokoneita on käytetty myös miehittämättöminä harjoitusmaaleina. Tämäntyyppisten miehitettyjen lentokoneiden pohjalta rakennettujen maalilennokkien ongelma on tosin usein ollut niiden korkea hinta ja käyttökulut. == Dronen historia Suomessa == Tammikuussa 2019 Suomessa oli rekisteröitynyt 2 416 droneja hyödyntävää kaupallista toimijaa, joilla oli käytössään 3 073 dronea. Vuoden 2020 heinäkuun 1. päivästä lähtien on dronen lennättäjän suoritettava ilmailuun liittyvä verkkokurssi ja -tentti. Tähän liittyy myös rekisteröitymisvaatimus. Vaatimusten taustalla ovat uudet EU- asetukset. Toukokuussa 2021 kerrottiin, että Helsingin yliopistollinen sairaala alkaa testata sähkökäyttöisiä droneja pääkaupunkiseudun ensihoidossa keväällä 2023. Euroopan komission rahoittaman ja VTT:n koordinoiman Airmour- hankkeen putteissa tehtävillä testilennoilla kuljetetaan sekä ensihoitohenkilöstöä esittäviä nukkeja että hoitovälineitä ja -tarvikkeita. VTT arvioi, että miehitettyjä dronelentoja voidaan tehdä vakituisesti vasta 2030-luvulla. == Avoin-luokan dronet Suomessa == Avoin-toimintakategoriaan kuuluvat alle 25 kg painavat ja alle 120 m korkeudessa lentävät dronet. Droneilla lentäminen on jaettu kolmeen alakategoriaan (A1 – A3) toimintaympäristön mukaan, ja dronet on luokiteltu C-luokituksin. Jokaisella luokalla on omat erityisvaatimukset droneille ja kauko-ohjaajille. Tehdasvalmisteisen dronen tulee olla myös CE-merkitty. Avoin-luokan dronella ei saa lentää väkijoukkojen yli, ja dronen suurin sallittu nopeus on 19 m/s. ==Katso myös== *Automatisoidut autot * Miehittämätön sotilaallinen ilma-alus * MAV == Lähteet == == Aiheesta muualla == *Huffington post: Drone lobbying companies *IMINT imagery intelligence *"Human Pilots: Who Needs 'Em?" – Wired *AUVS International Aerial Robotics Competition *UAVMarketSpace UAV MarketSpace is a comprehensive web resource for information on Commercial (Civil) and Public use of UAVs. * Mahon, Tim: "U.K., BAE Systems divulge details of six UAV programs", Space News *Sata vuotta yksin taivaalla - Robottien sota ei ole uusi asia, Suomen Sotilas 6, 2010 * Luokka:Seulonnan keskeiset artikkelit
Vegaaniliitto

Vegaaniliitto ry on vuonna 1993 Suomessa perustettu yhdistys, jonka tarkoituksena on edistää kasvissyöntiä ja veganismia. Tarkoituksensa toteuttamiseksi yhdistys tekee tiedotus- ja valistustyötä, harjoittaa julkaisutoimintaa, järjestää tiedotus- ja esitelmätilaisuuksia, organisoi opintopiirejä ja järjestää mielenosoituksia ja kampanjoita. Tärkeä osa tiedotusta on vegaanisesta arjesta kertominen muun muassa jakamalla reseptejä sekä tietoa ravitsemuksesta. Vegaaniliitto julkaisee erilaisten esitteiden lisäksi Vegaia-nimistä lehteä, joka ilmestyy neljästi vuodessa. Yhdistyksellä on oma kirjasto, josta voi lainata veganismia käsitteleviä kirjoja ja ulkomaalaisia lehtiä. Vegaaniliitolla on myös vapaaehtoisvoimin toimiva Vegaanipuoti, jossa on myynnissä veganismiin liittyviä tuotteita, joita tilaamalla tukee myös yhdistyksen toimintaa. == Aiheesta muualla == * Vegaaniliiton kotisivut Luokka:Vegetarismi Luokka:Veganismi Luokka:Suomalaiset järjestöt Luokka:Neuvontajärjestöt
Journalistin ohjeet

Journalistin ohjeet on Julkisen sanan neuvoston kannatusyhdistyksen laatima ammatillinen eettinen ohjeistus sanomalehtien, tv-kanavien ja vastaavien viestimien toimittajille. Ohjeistoa uudistetaan tarvittaessa muutamien vuosien välein. Uusin ohjeistus tulee voimaan 1. lokakuuta 2024, mihin asti noudatetaan vuoden 2014 ohjeita. Journalistin ohjeiden noudattamista valvoo kustantajien ja muiden sidosryhmien jäsenten muodostama Julkisen sanan neuvosto. ==Katso myös== * Hyvä lehtimiestapa ==Lähteet== ==Aiheesta muualla== *Journalistin ohjeet (2024) * Mitkä mediat kuuluvat JSN:n sääntelyn piiriin? Jsn.fi *Suomen journalistiliitto Luokka:Julkisen sanan neuvosto
Pilvimetsä

Pilvimetsä on vuoristoissa esiintyvä kasvillisuustyyppi trooppisella ja subtrooppisella vyöhykkeellä. Sitä esiintyy erittäin kosteassa ilmastossa vuoriston merenpuoleisella rinteellä, tyypillisesti 500–2500 metrin korkeudella. Vuoristossa on viileämpää kuin alavilla mailla, minkä vuoksi vesihöyry tiivistyy vuoristossa uduksi, sumuksi tai pilviksi, ja kasvillisuus on pilvimetsää. Puiden oksat ovat sammalten, orkideojen ja muiden päällyskasvien peittämät. Puusaniaisia, palmuja ja bambuja voi kasvaa. Pilvimetsää kasvaa Afrikan, Keski- ja Etelä-Amerikan, Indonesian, Uuden- Guinean ja Madeiran vuoristojen rinteillä. Tietyillä alueilla lauhkealla vyöhykkeellä voi kasvaa pilvimetsää suuresti muistuttavia metsiä. Maailman pilvimetsien yhteenlaskettu pinta-ala oli vuonna 2004 noin 400 000 neliökilometriä. Niitä uhkaavat sekä ilmaston lämpeneminen että maankäytön muutokset. == Lähteet == == Aiheesta muualla == Luokka:Metsät Luokka:Kasvillisuusvyöhykkeet
Skeleton talviolympialaisissa 2006

XX talviolympialaisissa vuonna 2006 järjestettiin skeletonissa eli mahakelkkailussa kaksi kilpailutapahtumaa: miehille ja naisille. Kilpailut käytiin Cesana Torinesessa 1 435 metriä pitkällä radalla, jossa on 19 mutkaa ja kokonaispudotusta 114 metriä. ==Mitalistit== ===Miehet=== 17\. helmikuuta Sija Maa Kilpailija Ajat Yhteisaika 1 Duff Gibson 57,80 58,08 1.55,88 2 Jeff Pain 57,98 58,16 1.56,14 3 Gregor Stähli 58,39 58,41 1.56,80 Ensimmäisen laskun jälkeen Gibson johti kisaa 0,18 sekunnin erolla Painiin. Lopulta voitto tuli 0,26 sekunnin erolla kahden edellisen maailmancupin voittajaan Painiin. Voittonsa myötä 39-vuotiaasta Gibsonista tuli talviolympialaisten historian vanhin henkilökohtaisten kilpailujen kultamitalisti. Pronssimitalisti Stähli oli ensimmäisen kierroksen jälkeen vasta viides. ===Naiset=== 16\. helmikuuta Sija Maa Kilpailija Ajat Yhteisaika 1 Maya Pedersen-Bieri 0.59,64 1.00,19 1.59,83 2 Shelley Rudman 1.00,57 1.00,49 2.01,06 3 Mellisa Hollingsworth-Richards 1.00,39 1.01,02 2.01,41 Hallitseva maailmanmestari Pedersen voitti Sveitsille maan ensimmäisen Torinon kisojen kultamitalin, Ison-Britannian Shelley Rudman toi hopeallaan puolestaan Ison-Britannian ainoan mitalin. == Lähteet == === Viitteet === Luokka:Talviolympialaiset 2006 2006
Pekka Räty

Pekka Kullervo Räty (s. 9. joulukuuta 1954 Eno) on suomalainen näyttelijä ja poliitikko. Hän on näytellyt Lahden kaupunginteatterissa ja Seinäjoen kaupunginteatterissa. Hän tuli tunnetuksi Veikko Kerttulan Simpauttaja- televisioelokuvan (1975) Imppana. Vuosina 1991–1995 hän toimi kansanedustajana tultuaan valittua eduskuntaan Lahdesta sitoutumattomana Vihreän liiton listoilta. Räty on toiminut myös Lahden kaupunginvaltuuston jäsenenä. Räty on toiminut myös SDP:ssä. Vuoden 2007 ja vuoden 2011 eduskuntavaaleissa Räty oli Suomen Keskustan ehdokkaana Vaasan vaalipiirissä. Räty valittiin Imatran kaupunginvaltuustoon kuntavaaleissa 2017. Räty on myös näytellut Salatut elämät -televisiosarjassa vuodesta 2024 alkaen. == Lähteet == Luokka:Hämeen vaalipiiri Luokka:Kansanedustajat Luokka:Suomen Keskustan poliitikot Luokka:Suomalaiset näyttelijät Luokka:Suomen Sosialidemokraattisen Puolueen poliitikot Luokka:Vihreän liiton poliitikot Luokka:Lahden kaupunginvaltuutetut Luokka:Imatran kaupunginvaltuutetut Luokka:Vuonna 1954 syntyneet Luokka:Elävät henkilöt
Kanadanmustikka

Kanadanmustikka (Vaccinium angustifolium) on puolukoiden sukuun kuuluva laji, joka kasvaa luonnonvaraisena Kanadan itä- ja keskiosissa ja Yhdysvaltojen koillisosassa. Eteläisimmät esiintymisalueet ovat Länsi-Virginiassa ja läntisimmät Minnesotassa ja Manitobassa. Kanadanmustikka on kesävihanta varpu, joka kasvaa parhaimmillaan 60 senttimetrin pituiseksi, mutta yleensä pituus on 35 cm tai vähemmän. Lehdet ovat kiiltävän sinivihreitä kesällä ja muuttuvat syksyllä purppuranvärisiksi. Kukat ovat valkoisia, 5 mm pitkiä. Marja on makea ja väriltään tummansinisestä mustaan. Kanadanmustikka kestää metsäpaloja ja yleistyy usein alueilla, joilla on ollut metsäpalo. Joillakin alueilla se peittää laajoja alueita lähes ainoana lajina.Vaccinium angustifolium - Late Low Blueberry Earl Rook Kanadanmustikkaa kasvatetaan kaupallisesti Kanadassa ja Yhdysvaltojen Mainessa. Siitä on jalostettu Ruotsissa pakkasta kestävä lajike Putte.Plants for a Future == Lähteet == == Aiheesta muualla == *United States Department of Agriculture (USDA): Vaccinium angustifolium Luokka:Puolukat
Kaukalopikaluistelu talviolympialaisissa 2006

XX talviolympialaisissa Torinossa järjestettiin kaukalopikaluistelussa kahdeksan kilpailutapahtumaa. Kisat käytiin Palavelan 8 285-paikkaisella areenalla. Olympialaisissa lajiin osallistui noin 110 urheilijaa. Monista muista lajeista poiketen kaukalopikaluistelussa on käytössä ikärajat, sillä kilpailijan pitää olla täyttänyt 15 vuotta viimeistään 1. heinäkuuta. ==Tulokset== ===Miehet=== ====500 m==== Sija Maa Kilpailija Aika 1 Apolo Anton Ohno 41,935 2 François-Louis Tremblay 42,002 3 Ahn Hyun-Soo 42,089 ====1 000 m==== 18\. helmikuuta Sija Maa Kilpailija Aika 1 Hyun-Soo Ahn 1.26,739 2 Ho-Suk Lee 1.26,764 3 Apolo Anton Ohno 1.26,927 ====1 500 m==== 12\. helmikuuta Sija Maa Kilpailija Aika 1 Hyun-Soo Ahn 2.25,341 2 Ho-Suk Lee 2.25,600 3 Jiajun Li 2.26,005 ====5 000 m viesti==== Sija Maa Kilpailija Aika 1 Ahn Hyun-Soo Lee Ho-Suk Seo Ho-Jin Song Suk-Woo Oh Se-jong* 6.43,376 2 Eric Bedard Charles Hamelin Francois-Louis Tremblay Mathieu Turcotte 6.43,707 3 Alex Izykowski J.P. Kepka Apolo Anton Ohno Rusty Smith 6.47,990 (*) Oh Se-jong ei kilpaillut loppukilpailussa mutta sai mitalin. ===Naiset=== ====500 m==== 15\. helmikuuta Sija Maa Kilpailija Aika 1 Wang Meng 0.44,345 2 Jevgenija Radanova 0.44,374 3 Anouk LeBlanc-Boucher 0.44,759 Kanada valitti lopputuloksesta Urheilun vetoomustuomioistuimeen (CAS), sillä Kanadan mielestä Radanovalla oli oikea luistin ilmassa hänen ylittäessään maaliviivan. Sääntöjen mukaan molemmat luistimet pitää olla kiinni jään pinnassa maaliin tultaessa. Vetoomus ei kuitenkaan mennyt läpi ja maaliintulojärjestys säilyi. ====1 000 m==== Sija Maa Kilpailija Aika 1 Jin Sun-Yu 1.32,859 2 Wang Meng 1.33,079 3 Yang Yang (A) 1.33,937 ====1 500 m==== 18\. helmikuuta Sija Maa Kilpailija Aika 1 Jin Sun-yu 2.23,494 2 Choi Eun-kyung 2.24,069 3 Wang Meng 2.24,469 ====3 000 m viesti==== 22\. helmikuuta Sija Maa Kilpailija Aika 1 Eun-Kyung Choi da-Hye Jeon Jin Sun-yu Chun-Sa Byun 4.17,040 2 Alanna Kraus Anouk Leblanc-Boucher Tania Vicent Kalyna Roberge 4.17,336 3 Arianna Fontana Marta Capurso Katia Zini Mara Zini 4.20,030 ==Lähteet== 2006 Luokka:Talviolympialaiset 2006
Paul Tergat

Paul Kibii Tergat (s. 17. kesäkuuta 1969 Baringo, Kenia) on kalenjin-heimoon kuuluva kestävyysjuoksija. Ratajuoksuissa Tergat on usein joutunut tyytymään arvokisoissa kakkossijoihin. Sekä 1996 Atlantan ja 2000 Sydneyn olympiakisojen 10 000 metrillä Tergat johti kilpailua ennen viimeistä kierrosta, mutta molemmilla kerroilla etiopialainen Haile Gebrselassie vei kultamitalin. Lopputulosten osalta sama asetelma toistui kympillä myös 1997 Ateenan ja 1999 Sevillan MM-kisoissa. Vuosina 1999 ja 2000 Tergat voitti puolimaratonin MM- kullan. Vuonna 2002 Lontoon maratonilla Tergat voitti ensimmäistä maratoniaan juosseen Gebrselassien sijoittuen toiseksi Khalid Khannouchin perässä. Maastojuoksun maailmanmestaruuskilpailuista Tergatilla on henkilökohtaisesta kilpailusta viisi kultaa ja yksi pronssi ja joukkuekilpailusta lisäksi kahdeksan kultaa. Tergat juoksi 28. syyskuuta 2003 Berliinin maratonilla maratonin maailmanennätyksen 2.04.55, vaikka hänen jalkansa oli kipeä ja hän harhautui eräässä kohtaa reitiltä. Haile Gebrselassie rikkoi hänen ennätyksensä juoksemalla vuoden 2007 Berliinin maratonilla ajan 2.04.26. Ennen vuoden 2004 Ateenan olympiakisoja Tergat ilmoitti Ateenan olympiamaratonin olevan hänen viimeinen arvokisaedustuksensa Kenian joukkueessa. Maratonilla Tergat joi väärän lämpöistä vettä, mikä aiheutti hänelle kramppeja ja hän sijoittui lopulta kymmenenneksi. Tergat tavoitteli pääsyä vuoden 2008 Pekingin olympialaisten maratonille, mutta ilmoitti huhtikuussa 2008 ettei ole tarpeeksi hyvässä kunnossa kilpaillakseen Pekingissä. Paul Tergat valittiin vuonna 2013 KOK:n jäseneksi ja vuonna 2017 Kenian olympiakomitean puheenjohtajaksi. ==Lähteet== ==Aiheesta muualla== * Luokka:Kenialaiset kestävyysjuoksijat Luokka:Kenialaiset maastojuoksijat Luokka:Kenialaiset olympiamitalistit Luokka:Kansainvälisen olympiakomitean jäsenet Luokka:Vuonna 1969 syntyneet Luokka:Elävät henkilöt
Ferriitti

thumb|right|250px|Rauta-hiili faasipiirros, josta nähdään olosuhteet, joissa ferriitti (α) on stabiilia. Ferriitti (α-Fe) on raudan ja rautavaltaisten metalliseosten kiderakenne (tilakeskinen kuutio) tai mikrorakenteen faasi. Ferriitillä on suuri magneettinen permeabiliteetti, minkä takia sitä käytetään monissa sähkötekniikan sovelluksissa. Ferromagneettiset teräkset ja valuraudat sisältävät aina jotain ferriitin muotoa. Ferriitti on puhtaan raudan kiderakenne (lujuus = 280 N/mm2). Ferriittinen kiderakenne voi kuitenkin sisältää hieman hiiltä, 0,03 % 723oC lämmössä ja 0,006 % huoneen lämmössä. Ferriittisen rakenteen lujuus on niin alhainen, että sillä ei juurikaan ole käyttöä rakennemateriaalina. Puhtaasti ferriittisiä rautaseoksia käytetäänkin lähinnä magneettisten ominaisuuksiensa vuoksi. Sähkötekniikassa ferriittisiä rautaseoksia käytetään ohuista levyistä koottuina erilaisten käämien sydäminä esimerkiksi muuntajissa ja sähkömoottoreissa. Useimmat pehmeät teräkset (maks. 0,2 % hiiltä) muodostuvat pääosin ferriitistä. Mikäli hiilipitoisuus on suurempi, on huoneenlämpöinen rakenne ferriittis-perliittinen ja hiilimäärän edelleen lisääntyessä täysin perliittinen. Mikäli hiilipitoisuus on vielä suurempi, syntyy perliitin raerajoille runsaasti hiiltä sisältävää sementiittiä. Perliitti on mikrorakenne, jossa esiintyy ohuina lamelleina sekä niukkahiilistä ferriittiä että runsashiilistä raudan ja hiilen muodostamaa karbidia, sementiittiä. Bainiitti ja martensiitti ovat hiiliylikylläisiä ferriitin muotoja, joita syntyy lämpökäsittelemällä sellaisia teräksiä, joiden hiilipitoisuus on niin suuri, etteivät ne normaalisti esiinny huoneenlämmössä puhtaasti ferriittisinä. ==Katso myös== *Metallurgia Luokka:Rauta Luokka:Magnetismi Luokka:Metalliseokset
Pajarit

Pajarit eli bojaarit (, ’ylimys’) olivat Venäjän ylimmän ruhtinaallisen palvelusluokan jäseniäOsmo Jussila: Miksi Venäjä on erilainen? s. 56 ennen Pietari Suuren aikaa. Pietari Suuri lakkautti pajarien neuvoston eli pajariduuman vuonna 1711.Hakusana Duuma, Pieni tietosanakirja Pajarit toimivat sotureina ja hallitsijan neuvonantajina.Helmi Betancourt, Venäläinen vapaus s. 2, alaviite, pro gradu, Jyväskylän yliopisto 2012 Pajari-nimitystä käytettiin myös muun muassa Unkarin ja Romanian alueella. == Pajarien alkuperä == Venäläiset pajarit on perinteisesti jaettu kolmeen eri kategoriaan: * rurikilaiset ruhtinaat (muun muassa suvut Šuiski, Vorotonski ja Repnin) * Liettuan ja Kultaisen Ordan ruhtinaat, joiden väitettiin polveutuvan itse Tšingis-kaanista (muun muassa suvut Belsk ja Mstilavski) * ikivanha moskovalainen aateli, joka on palvellut suuriruhtinaita 1300-luvulta lähtien (muun muassa suvut Romanov, Godunov ja Šeremetjev) == Lähteet == == Aiheesta muualla == Luokka:Aateli Luokka:Venäjän historia Luokka:Seulonnan keskeiset artikkelit
Pajari

Pajari tarkoittaa seuraavia henkilöitä ja asioita: * pajari, Venäjän historialliseen yläluokkaan kuulunut henkilö * Pajari, kylä Luumäellä * Pajarinkylä, kylä Rautjärvellä * Paha pajari, kiteeläinen kansanperinteen legendaarinen hahmo * pajari, slanginimitys kannabikselle == Suomalainen sukunimi == * Aaro Pajari (1897–1949), kenraali * Aino-Kaarina Pajari (1957–2022), taidegraafikko * Erkki Pajari (1933–1993), diplomaatti, Risto Pajarin poika * Kirsti Pajari (1921–2010), televisiojuontaja * Kosti Pajari (1887–1955), kemisti ja väestönsuojelumies * M. Pajari, oik. Tyyne Rautio (1900–1972), kirjailija * Noora Pajari (s. 1987), kunnanjohtaja * Olli Pajari (1860–1923), kansanedustaja * Pentti Pajari (1914–1982), pääkonsuli ja Colombia Oy:n omistaja ja toimitusjohtaja * Risto Pajari (1909–1995), eversti, vakuutusalan toimihenkilö ja sotakirjailija * Sami Pajari (s. 2001), ralliautoilija * Väinö Pajari (1879–1959), filosofian maisteri, Työmies-lehden toimitussihteeri ja valtiollisen poliisin esittelijä. Luokka:Luettelot henkilöistä sukunimen mukaan
Intro

Intro (lyhennys sanasta introduction) eli alkusoitto, johdanto, on musiikillisen teoksen alussa tai teoksen kahden jakson välissä oleva osa, joka johdattelee kuulijan kappaleeseen tai uuteen jaksoon. Intro ei välttämättä noudata itse teoksen tahtijakoa tai sävellajia, eikä se välttämättä ole edes musiikkia sanan varsinaisessa merkityksessä. Intro voi olla myös puhetta, linnunlaulua, hälyääniä tms. Klassisessa musiikissa alkusoittoa kutsutaan usein myös preludiksi. Laajemmin ymmärrettynä preludi on lyhyt musiikkikappale, jolla yleensä ei ole tarkkaan määriteltyä sisäistä rakennetta, urkusävellyksiä lukuun ottamatta. Urkusävellyksen nimenä preludi viittaa tavallisesti kokonaisuuteen, jossa improvisatoriset fantasia-ainekset vuorottelevat ankarampien fuugajaksojen kesken. Musiikkikappaleen lopussa oleva, hiljaisuuteen johdatteleva osa on vastaavasti nimeltään outro (yhdistelmä sanoista out ja intro). == Intro multimediassa ja tietotekniikassa == Introlla voidaan laajemmin tarkoittaa myös esimerkiksi tietokoneohjelman tai multimediaesityksen alussa esitettävää erillistä materiaalia kuten lyhyttä videoesitystä. Tietotekniikassa intro voi viitata muun muassa demoskenen yhteydessä tehtyihin tuotoksiin tai esimerkiksi niin sanottuihin cracktroihin, joita tyypillisesti liitetään järjestelmällisesti levitettyjen luvattomien ohjelmakopioiden, yleensä pelien alkuun. Luokka:Musiikin teoria
Vastapaino (kirjankustantamo)

Vastapaino on syksyllä 1981 Tampereella perustettu ja toimiva tiede- ja tietokirjakustantamo. Julkaisutoiminnan painopiste on koko toiminnan ajan ollut yhteiskuntatieteellisessä, humanistisessa ja filosofisessa tutkimus- ja tietokirjallisuudessa. Kustantamon ensimmäinen julkaisu oli Raimo Blomin Yhteiskuntateoria ja valtio huhtikuussa 1982. Vastapainon kirjoja käytetään runsaasti yliopistojen ja korkeakoulujen oppi- ja kurssikirjoina, mutta niillä on ollut paikkansa myös osana yliopistomaailman laajempaa yhteiskunnallista keskustelua. Käännösten osuus julkaisuista on noin puolet. Osa teoksista julkaistaan myös e-kirjoina. Vastapaino julkaisee vuosittain 20–30 uutuutta. Kustantamolla on ollut Tieteellisten seurain valtuuskunnan myöntämä vertaisarviointitunnus vuodesta 2015 Yritysmuodoltaan Vastapaino on osakeyhtiö (vuodesta 2016), jonka suurin osakas on Osuuskunta Vastapaino. Jäseniä osuuskunnassa on noin 2 500 (vuonna 2014). Yrityksen toimitusjohtaja on ollut Kimmo Jylhämö vuodesta 2015. Osuuskunnan perustajien mielestä Suomessa ei 1980-luvun alussa julkaistu ”juuri lainkaan kriittistä yhteiskuntatieteellistä, filosofista ja humanistista kirjallisuutta”. Vastapaino pyrki edistämään ”kriittistä tieteellistä tutkimusta ja opiskelua sekä antamaan pontta yhteiskunnalliselle keskustelulle”. Teokset päätettiin julkaista pehmeäkantisina, jotta ne olisivat hintansa puolesta saavutettavia. Osuusmaksu oli aluksi 100 markkaa. Osakkaat saivat lunastaa julkaisut omakustannehintaan. Osuuksia sai lunastaa useampia, mutta kokouksissa kaikilla osakkailla oli vain yksi ääni. Päätösvalta oli vuosikokouksella, joka valitsi hallituksen. ==Lähteet== == Aiheesta muualla == * Vastapainon verkkosivut Luokka:Suomalaiset kirjankustantamot Luokka:Suomalaiset osuuskunnat
Gaudeamus

Gaudeamus on Helsingin yliopiston omistama tieto- ja tiedekirjakustantamo. Vuoden 2016 alkuun saakka sen omisti Helsingin yliopiston ylioppilaskunta. Kustantamon historia alkaa 1960-luvun lopulta, jolloin Helsingin yliopiston ylioppilaskunta aloitti pienimuotoisen kustannustoiminnan. Ensimmäinen kustanne Lääketieteen ylioppilaiden fysiikan harjoitustöitä ilmestyi vuonna 1968 ja 1970-luvun alussa alkoi toiminta Gaudeamus-nimen alla. Gaudeamus julkaisee laajaa yleisöä kiinnostavia tietokirjoja, eri tieteenalojen perusteoksia, yliopisto- ja ammattikorkeakoulujen oppimateriaaleja, tutkimuksiin pohjaavia teoksia sekä ammattikirjallisuutta. Teokset ovat saaneet lukuisia palkintoja ja tunnustuksia. Kustantamon erikoisaloja ovat yhteiskuntatiede, filosofia, historia, humanistiset tieteet, ympäristö, talous ja kasvatus. Gaudeamus julkaisee myös Helsingin yliopiston tiedekasvatuksen kanssa ideoitua lastenkirjasarjaa sekä Helsingin yliopiston Tiedekulman kanssa suunniteltua Tiedekulmapokkarien sarjaa. Lisäksi Otatieto-sarjassa julkaistaan tekniikan alan kirjallisuutta. Gaudeamuksen tuotantoon kuuluu myös klassikkokäännöksiä, muun muassa Aristoteleen, Ciceron, René Descartesin, Immanuel Kantin, Edmund Husserlin, Jacques Derridan ja Michel Foucault’n teoksia. Vuonna 2006 valmistunut Aristoteleen teosten yhdeksänosainen suomennossarja on kansainvälisestikin harvinaislaatuinen. Julkaisufoorumin suomenkielisten tiedejulkaisujen tasoluokituksessa Gaudeamus sijoittuu kirjakustantajien tasoluokkaan 2 yhdessä yhdessä muun muassa kansainvälisten yliopistokustantamojen kanssa. Sana gaudeamus on latinaa ja tarkoittaa ”iloitkaamme”. ==Lähteet== == Aiheesta muualla == * Gaudeamuksen verkkosivut Luokka:Suomalaiset kirjankustantamot
Taksvärkki

Taksvärkki ( ”päivätyö”) oli alun perin vuokratilallisen päivätyövelvollisuus. Vuokratilallisia olivat torpparit ja mäkitupalaiset. Vuokralaisen oli työskenneltävä isäntätalossa tietty määrä päiviä viikossa tai tarjottava työmies, jos vuokra oli sovittu suoritettavaksi osin tai kokonaan päivätyönä; näitä kutsuttiin arkikielessä taksvärkkipäiviksi. Sana poistui alkuperäisestä käytöstään vuokratilallisten vähetessä 1900-luvun alkupuolella torpparilain vaikutuksesta. Nykyään sanalla tarkoitetaan peruskoulun yläluokilla vuosittain järjestettävää taksvärkkipäivää, jolloin koululainen käy päivän töissä jossakin ja saa sovitun summan palkakseen, joka annetaan hyväntekeväisyyteen. ==Lähteet == * ==Aiheesta muualla== * Laki maanvuokrasta maalla (19/1902) * Armollinen Asetus torpan, lampuotitilan ja mäkitupa-alueen vuokrauksesta (12/1909) * Laki vuokra-alueiden lunastamisesta (135/1918) eli ”torpparilaki” Luokka:Suomen asutus- ja yhteiskuntahistoria
TV-kortti

TV-kortti on tietokoneen lisälaite, jonka avulla televisiolähetys voidaan vastaanottaa tietokoneella. Suurin osa tietokoneiden TV-vastaanottoon tarkoitetuista laitteista on malliltaan koneen sisään asennettavia kortteja, mutta on olemassa myös muilla tekniikoilla toteutettuja vastaanottimia, kuten tietokoneen USB-liintäntään kytkettäviä pieniä ulkoisia laitteita. TV-kortteja on olemassa kahta pääryhmää, analogiset ja digitaaliset. Digitaaliset TV- kortit toimivat kuten tavalliset televisioiden digivastaanottimet. Osa tv- korteista osaa myös pakata tv-lähetystä reaaliaikaisesti tietokoneen ymmärtämään digitaaliseen videomuotoon, mahdollistaen tietokoneen toiminnan kiintolevytallentimena. Videokuvan tallentaminen mahdollistaa myös ns. ajansiirtotoiminnon käytön. Tällöin reaaliaikainen TV-lähetys voidaan keskeyttää milloin tahansa ja jatkaa katsomista myöhemmin samasta kohtaa mihin aiemmin jäi. Toiminto perustuu televisiolähetyksen tallentamiseen kiintolevylle tauon aikana ns. puskurimuistiin. Kun katsoja jälleen jatkaa ohjelman katsomista, se esitetään kiintolevyltä samalla kun meneillään oleva lähetys tallentuu edelleen levylle. Puskurimuistin koosta riippuu, kuinka pitkä tauko voi olla. Digitaalisissa TV-korteissa voi olla kaksi viritintä, jolloin voidaan katsoa toista ohjelmaa ja tallentaa samalla toisen kanavan lähetystä. Kaksi viritintä mahdollistaa myös ns. PiP-toiminnon (Picture in Picture), jolloin kahden kanavan lähetys näytetään päällekkäin samassa ruudussa. Yleensä ensisijaisen kanavan lähetys näkyy taustalla koko ruudun kokoisena ja toisen kanavan lähetys pienenä kuvana ensimmäisen lähetyksen päällä. Toisinaan on mahdollista kytkeä tietokoneeseen kaksi TV-korttia omiin lisäkorttipaikkoihinsa, jolloin saadaan käyttöön yllä mainitut ominaisuudet kuten kahdella virittimellä varustetun kortin kanssa. ==TV-korttien muita ominaisuuksia== Digitaalisilla TV-korteilla voi kuunnella joitakin digitaalisia radiokanavia. Korteista löytyy monesti tuki HDTV-kuvan vastaanottoon ja esittämiseen. TV-korttien mukana toimitetaan kaukosäädin, jonka infrapunavastaanotin kytketään tietokoneen USB- tai sarjaliitäntään. Kaukosäätimellä pystyy ohjaamaan varsinaisen televisionkatseluohjelman lisäksi muita tietokoneen ohjelmia. Joistakin televisiokorteista löytyy analogiselle signaalille S-video- tai komposiittisisäänmenoliitäntä, jonka kautta pystytään kaappaamaan analogista tv-kuvaa vaikkapa VHS-nauhurista. Kortilla olevat piirit muuntavat kuvan digitaaliseksi, pakkaavat sen esimerkiksi MPEG2-muotoon ja tallentavat pakatun videokuvan kiintolevylle. Muihin ominaisuuksiin kuuluvat elektroninen ohjelmaopas EPG, kuvakaappausten ottaminen lähetyksestä sekä tallennuksen ajastustoiminto. == Aiheesta muualla == * Dvico * KWorld * Hauppauge * TerraTec * TechnoTrend *Pinnacle Systems Luokka:Tietokonetekniikka Luokka:Televisiotekniikka
Idan Raichel

pienoiskuva|Raichel vuonna 2021 Idan Raichel (; s. 1977) on Kfar Sabasta läheltä Tel Avivia Israelista kotoisin oleva aškenasijuutalaisiin kuuluva muusikko. Hän on saavuttanut kotimaassaan ja kansainvälisesti suurta suosiota elektronista musiikkia, juutalaisia balladeja ja Israelin etiopianjuutalaisten vähemmistön kansanmusiikkia yhdistävällä maailmanmusiikillaan, jota soittaa yhtyeensä Idan Raichel Projectin (הפרוייקט של עידן רייכל) kanssa. Ennen yhtyeen perustamista Raichel oli tunnettu taitavana kosketinsoittajana. Hänen ensilevynsä myi Israelissa 120 000 kappaletta, eli moninkertaisen platinalevyn verran, ja toi Raichelille muun muassa ”vuoden artisti”- ja ”vuoden albumi” -palkinnot. Myös seuraava levy Mimaamakim nousi Israelin albumilistan kärjeen ja myi platinaa. Suurin osa Raichelin musiikista esitetään hepreaksi, mutta osa lauluista lauletaan myös amharaksi. ==Levytykset== * Idan Raichel Project, 2002 * Mimaamakim (ממעמקים eli ”syvyyksistä”), 2005 *Within My Walls, 2008 *The Tel Aviv Session, 2012 *Quarter to Six, 2013 *The Paris Session, 2014 *At the Edge of the Beginning, 2015 *And If You Will Come to Me, 2019 ==Lähteet== ==Aiheesta muualla== * Viralliset kotisivut Luokka:Israelilaiset muusikot Luokka:Maailmanmusiikkiyhtyeet Luokka:Vuonna 1977 syntyneet Luokka:Elävät henkilöt
Sigfrid Edström

Johannes Sigfrid Edström (21. marraskuuta 1870 Orustin kunta – 18. maaliskuuta 1964 Tukholma) oli ruotsalainen tehtailija ja Kansainvälisen olympiakomitean puheenjohtaja vuosina 1942–1952. Edström syntyi Morlandassa ja opiskeli Chalmersin Teknillisessä korkeakoulussa Göteborgissa ja myöhemmin Sveitsissä ja Yhdysvalloissa. Nuorena Edström oli pikajuoksija; Edströmin ennätys oli 100 m 11 sekunnissa. Edström oli ruotsalaisen teknologiayrityksen ASEAn johtaja vuosina 1903–1933. Sen jälkeen Edström toimi ASEA:n hallituksen puheenjohtajana vuosina 1934–1939. Samaan aikaan Edström oli aktiivinen Ruotsin urheiluliiton jäsenenä. Edström oli mukana järjestelemässä vuoden 1912 kesäolympialaisia, jotka pidettiin Tukholmassa. Samana vuonna hänestä tuli perustetun Kansainvälisen yleisurheiluliiton (IAAF) pitkäaikainen puheenjohtaja aina vuoteen 1946 asti. Tähän ajanjaksoon liittyy vuoden 1932 Los Angelesin kesäkisojen yhteydessä tapahtunut Paavo Nurmen ammattilaiseksi julistaminen, joka esti häntä osallistumasta näihin kisoihin.Martiskainen, Seppo ym.: Suomi voittoon – kansa liikkumaan: Suomen yleisurheilun 100 vuotta, s. 93–96. Yleisurheilun Tukisäätiö, Helsinki 2006. Kieltopäätöksen syntymisessä Edströmillä oli keskeinen ja iso rooli, ja päätös henkilöityi Edströmin ja Suomen silloisen yleisurheiluliiton puheenjohtajan Urho Kekkosen keskinäiseksi kiistaksi ja keskeytti vuosiksi mm. Suomen ja Ruotsin väliset yleisurheilumaaottelut.Martiskainen, Seppo ym.: Suomi voittoon – kansa liikkumaan: Suomen yleisurheilun 100 vuotta, s. 99–100. Yleisurheilun Tukisäätiö, Helsinki 2006. Edströmistä tuli Kansainvälisen olympiakomitean jäsen vuonna 1920 eversti Viktor Balckin erottua KOK-jäsenyydestään ja varapuheenjohtaja vuonna 1931. Vuonna 1942 Kansainvälisen olympiakomitean silloinen puheenjohtaja Henri de Baillet-Latour kuoli, ja Edströmistä tuli uusi puheenjohtaja. Sigfrid Edströmillä oli tärkeä rooli sodan jälkeisellä olympiatoiminnalla. Vuonna 1952 Sigfrid Edström jäi eläkkeelle. Kansainvälisen olympiakomitean puheenjohtajaksi tuli hänen jälkeensä yhdysvaltalainen Avery Brundage. Edströmille myönnettiin 9. maaliskuuta 1955 Suomen Urheilun kultainen ansioristi. Vuonna 1899 hän meni naimisiin Ruth Miriam Randallin kanssa. Heillä oli neljä lasta: Miriam, Björn, Janesie ja Lenore. ==Lähteet== Luokka:Kansainvälisen olympiakomitean puheenjohtajat Luokka:Kansainvälisen olympiakomitean jäsenet Luokka:Ruotsalaiset urheiluvaikuttajat Luokka:Ruotsalaiset yritysjohtajat Luokka:Vuonna 1870 syntyneet Luokka:Vuonna 1964 kuolleet
Afro Celt Sound System

Afro Celt Sound System tai Afro Celts on irlantilainen Simon Emmersonin perustama yhtye, joka yhdistelee musiikissaan elektronisen musiikin tanssirytmejä kelttiläiseen ja afrikkalaiseen kansanmusiikkiin. Yhtyeen levyillä on vieraillut suuri määrä musiikin supertähtiä kuten Robert Plant, Peter Gabriel ja Sinéad O'Connor. Yhtye levyttää Peter Gabrielin johtamalle Real World Records levy-yhtiölle.Afro Celt Sound System BiographyViitattu 20.9.2024 ==Levytykset== * Volume 1: Sound Magic, 1996 * Volume 2: Release, 1999 * Volume 3: Further in Time, 2001 * Seed,2003 * Pod, 2004 (Remixalbumi) * Volume 5: Anatomic, 2005 * Capture (1995–2010), 2010 (Kokoelma) * The Source, 2016 * Flight, 2018 ==Lähteet== Luokka:Irlantilaiset yhtyeet Luokka:Maailmanmusiikkiyhtyeet
Fat Beat Sound System

Fat Beat Sound System on Hepa Halmeen, DJ Bunuelin, Jarmo Saaren, Jukkis Kiviniemen ja Abdissa Assefan 1990-luvun alussa perustettu yhtye, joka soittaa jamaikalais- ja afrikkalaisvaikutteista tanssimusiikkia. Yhtyeen jäsenet vaikuttavat Fat Beat Sound Systemin lisäksi muun muassa yhtyeissä Nu Spirit Helsinki, Giant Robot ja Soul Tattoo. Yhtyeen laulajina ovat toimineet muun muassa Hosni Boudali, Paleface ja Tommy Lindgren. == Julkaisut == * Feed The Vocalists (Exogenic Breaks Records, 2007) * Late Downtown EP (Exogenic Breaks Records, 2006) * Fala Fala (Exogenic Breaks Records, 2005) * Baba Sheriff EP (Exogenic Breaks Records, 2005) * Quality EP (Tiger Records, 2002) Luokka:Suomalaiset yhtyeet
Kössi Kenguru

Kössi Kenguru on suomalainen pala-animaatiosarja, jota valmistettiin vuosina 1968–1978 sekä 1997, 2000 ja 2002. Sarjaa esitettiin pääasiallisesti Pikku Kakkosen yhteydessä. Hahmon loi animaattori Heikki Prepula. Kössi Kenguru seikkaili myös sarjakuvassa, joka ilmestyi Me-lehdessä vuosina 1973–1990. Kössi Kenguru on yksinkertaisista geometrisista paloista muodostuva vihreä kenguru. Kössin ohella animaatioissa esiintyvät hänen ystävänsä Masa Myyrä, Anselmi Avaruusapina ja Allu Alligaattori. ==Jaksot== YLE TV2:n tuottamat jaksot: * Kössi Kenguru pohjolassa, (mustavalkoinen, 1968) * Kössi Kenguru avaruudessa (1972) * Kössi Kenguru vetehisten valtakunnassa (1973) * Kössi Kenguru satujen maailmassa (1974) * Kössi Kenguru ja Aatami Aikuinen (1975) * Kössi Kenguru ja tyhjätaskut (1976) Heikki Prepulan tuottamat Kössi-jaksot: * Veturi (1978, 7 min) * Plumps! (1997, 8 min) * Yhä ylöspäin (2000, 6 min) * Uninen kurpitsa (2002, 8 min) ==DVD-julkaisut== * Kössi Kenguru * Kössi Kenguru satujen maassa * Kössi Kenguru ja muut ystävämme ==Lähteet== * Heikki Prepulan haastattelu * Tuula Leinonen: 100 vuotta suomalaista animaatiota, s. 102–105. Aalto ARTS Books, Helsinki 2014. ==Aiheesta muualla== * Ylen Elävä arkisto: Kössi Kenguru * Film-O-Holic.com arvostelu "Kössi Kenguru ja muut ystävämme"-DVD:stä Luokka:Pikku Kakkosen ohjelmat Luokka:Kuvitteelliset pussieläimet Luokka:1960-luvun piirrossarjat Luokka:Suomalaiset animaatiosarjat
Zoetrooppi

Zoetrooppi on optinen lieriönmuotoinen laite, jonka sisälaidalle piirretyt kuvat synnyttävät liikkeen illuusion, kun kuvia katselee sen pyöriessä lieriön laidoille tehdyistä rei'istä. Laitteen esitteli 1834 bristolilainen William George Horner.Nevala 2015, s. 6 Zoetrooppia edelsivät useat muut liikkeen illuusion luovat lelut, kuten esimerkiksi fyysikko Joseph Antoine Ferdinand Plateaun kehittämä fenakistoskooppi, jossa oli kaksi samalle akselille asennettua kiekkoa. Ensimmäisessä kiekossa oli urat reunoilla ja toisessa peräkkäin olevat piirrokset. Jokainen piirros esitti liikesarjan yhden vaiheen. Kun kiekkoa pyöritettiin ja sitä katsottiin peilistä urien läpi, katsojalle syntyi vaikutelma liikkeestä. Vuonna 1834 William George Horner kehitti Plateaun fenakistoskooppiin perustuvan kätevämmän laitteen, jossa ei tarvittu peiliä ja jonka avulla useat ihmiset pystyivät katsomaan laitetta samanaikaisesti. Hornerin laitteessa oli rumpu, jonka sisäreunalle oli asetettu paperiliuskalle piirretty kuvasarja. Kuvia voitiin katsella rummun ulkopinnassa olevien aukkojen kautta. Kun rumpua pyöritettiin, nopeasti peräkkäin vaihtuvat kuvat loivat illuusion liikkeestä. Horner kutsui keksintöään Daedalumiksi, mutta se unohtui vuosikymmeniksi. Vuonna 1887 William F. Lincoln patentoi laitteen Yhdysvalloissa ja antoi sille nimen Zoetrope. == Lähteet == * Nevala, Tommi: Aikamatka elokuvaan - Elokuvan historian oppimateriaali peruskouluille ja lukioille. 1. painos (pdf). Valveen elokuvakoulu, Oulun kaupunki, 2015. ISBN 978-952-5465-98-3 === Viitteet === ==Aiheesta muualla== *Artikkeli liikkuvan kuvan historiasta Luokka:Elokuvateknologia
Mikkelin teatteri

thumb|Mikkelin teatteri Mikkelin Teatteri on suomalainen Mikkelissä toimiva kannatusyhdistyksen ylläpitämä ammattiteatteri. ==Historia== Teatteri on aloittanut toimintansa vuonna 1919 Mikkelin Työväen Näyttämö -nimisenä harrastajateatterina. Vuosina 1930–1944 se oli nimeltään Mikkelin Työväenteatteri. Tuolloin teatteri toimi yhdistyspohjaisena. Vuonna 1930 teatterille palkattiin ensimmäiset päätoimiset henkilöt: teatterinjohtaja ja kaksi näyttelijää. Vuonna 1944 teatterista tuli Mikkelin Teatteri. Ensimmäinen näytelmä, Minna Canthin Anna Liisa, sai ensiesityksensä 28. syyskuuta 1919. 1940-luvun alusta teatterin harjoitustilana toimi kaupungin juhlasali palokuntatalossa, minne teatterin koko toiminta vähitellen siirtyi. Teatterin 50-vuotisjuhlassa 15. marraskuuta 1969 Mikkelin kaupunki luovutti kaupungin juhlasalin kokonaan teatterin käyttöön. Kesäteatteriesitykset Naisvuorella aloitettiin kesällä 1956. Ensimmäinen näytelmä oli Artturi Järviluoman Pohjalaisia. ===Entisiä näyttelijöitä ja ohjaajia=== *Pirkko Aalto (1969–) *Hemmo Hakkarainen (–1969) *Pentti Kallio (1979–) *Hannu Kangas (–1979) *Tauno Karvonen (–1969) *Irene Kinnari *Sivi Kohonen *Mauno Käpyaho *Alice Luukkonen (–1969) *Eero Pikkarainen (1969–) *Pertti Raveila (1969–) *Olavi Saaristo (–1981) *Risto Salminen (1969–) *Jukka Tuominen (–1981) *Hille Vesterinen (–1969) *Janne Viuhkonen *Pekka Ylinen ==Nykyaika== Nykyisin Mikkelin teatterin henkilökuntaan kuuluu johtajan lisäksi taiteellisena henkilökuntana ohjaaja, 11 päätoimista näyttelijää, lavastaja-pukusuunnittelija sekä teknistä henkilökuntaa. Teatterin suurella näyttämöllä on 315 paikkaa. Lisäksi teatteritalossa on 70-paikkainen pieni näyttämö. Naisvuorella toimivalla kesäteatterilla on 558-paikkainen katettu katsomo. Syksyllä 2009 teatteri juhli 90-vuotista taivaltaan. Teatterinjohtajana aloitti 1. elokuuta 2011 Mika Nuojua. Hänen määräaikainen johtajasopimuksensa päättyy heinäkuun 2014 lopussa, ja Katriina Honkanen oli teatterinjohtajana vuosina 2014-2018. Uutena johtajana aloitti Aleksander Anria. ==Lähteet== * Mikkelin teatterin verkkosivut === Viitteet === ==Aiheesta muualla== Luokka:Suomen teatterit Luokka:Mikkelin rakennukset ja rakennelmat Luokka:Mikkelin kulttuuri Luokka:Kaukola (Mikkeli)
Lindsay ja Sidney Greenbush

Kaksoset Rachel Lindsay Rene ja Robin Sidney Danae Bush (s. 25. toukokuuta 1970 Hollywood, Kalifornia) ovat yhdysvaltalaisia näyttelijättäriä. Vuosina 1974–1982 he esiintyivät yhdessä Michael Landonin tuottamassa draamasarjassa Pieni talo preerialla, jossa he näyttelivät Ingallsin perheen tytärtä, Carrieta. Sarjassa heidät oli esitelty yhteisnimellä Lindsay Sidney Greenbush eikä heitä erikseen mainittu identtisiksi kaksosiksi. He eivät ole näytelleet teini-iän jälkeen. Lindsay Greenbush on nykyisin naimisissa Frank Dornanin kanssa ja heillä on yksi tytär, Katlynn (s. 1995) sekä kaksi ottolasta, Shaylene (s. 1986) ja Dan (s. 1990). Sidney Greenbush oli naimisissa William "Rocky" Fosterin kanssa. Foster oli ammatiltaan eläinlääkäri ja hevosjalostaja. Foster teki itsemurhan toukokuun 5. päivänä 2009 pariskunnan yhteisessä kodissa. ==Aiheesta muualla== *Kotisivut * * Luokka:Yhdysvaltalaiset näyttelijät Luokka:Vuonna 1970 syntyneet Luokka:Sisarukset Luokka:Elävät henkilöt
Naisvuori

thumb|Naisvuorta vesitornista nähtynä. thumb|250px|Mikkelin vanha vesitorni rakennettiin Naisvuorelle vuonna 1912. Naisvuori on Mikkelin keskustan välittömässä läheisyydessä sijaitseva korkea mäki. Mäen huippu on 43 metriä Saimaan ja 122 metriä meren pinnan yläpuolella. Naisvuori vesitorneineen on tunnetuimpia Mikkelin maamerkkejä. Naisvuori on osittain Maunukselan ja osittain Kalevankankaan kaupunginosan alueella. Tarinan mukaan Naisvuori ja sen pohjoispuolella oleva Akkavuori olisivat saaneet nimensä naisista, jotka näiltä korkeilta paikoilta seurasivat Porrassalmen taistelun kulkua vuonna 1789. Tarinan mukaan silloisen Mikkelin kirkonkylän vanhimmat naiset kiipesivät Akkavuorelle ja nuoremmat Naisvuorelle nähdäkseen edes jotain kuuden kilometrin päässä riehuvasta taistelusta. Ainakin Naisvuori-nimi esiintyy kuitenkin jo vuonna 1775 piirretyssä kartassa. Toisen tarinan mukaan nimet liittyisivät siihen, kuinka naiset olisivat seuranneet vuonna 1597 nuijasodan Suur-Savon taistelun joukkosurmaa. Naisvuorelle rakennettiin 1800-luvun lopulla puisto ravintoloineen ja huvimajoineen. Vuosina 1911–1912 paviljongin paikalle rakennettiin Selim A. Lindqvistin suunnittelema vesitorni, sen pohjakerrokseen sijoitettiin keittiö ja sen reunaan katoksellinen paviljonkihuone. Rakennuksen avajaisia vietettiin vappuna 1912.Asola, 2003, s.112 Se on Suomen toiseksi vanhin varsinainen vesitorni ja vanhin säilynytAsola, 2003, s.54. Vesitorni on ollut pelkästään näkötornina vuodesta 1953 lähtien. Näkötornin peruskorjaus on tehty vuonna 2022 ja sen jälkeen näkötornin alimman osan kahvila on kesäisin toimiva lounas-kahvila. Naisvuoren kupeeseen valmistui vuonna 1911 Mikkelin työväentalo. Suomen sisällissodan alussa Mikkelin punakaarti piti Naisvuorta päivän ajan hallussaan, mutta antautui 29. tammikuuta 1918 valkoisten kehotuksesta ilman vastarintaa. Talvi- ja jatkosodan aikana Naisvuoressa toimi päämajakaupunkia suojannut ilmavalvonta. Välirauhan aikana louhittiin Naisvuoren matalampaan osaan eli Pikku-Naisvuoreen luolasto, johon jatkosodan sytyttyä sijoitettiin Päämajan viestikeskus Lokki. Uudelleen rakennettu Lokki avattiin museona yleisölle vuonna 1996. Lokki on nykyisin suljettu turvallisuussyistä luolan katon romahdettua. Sotien jälkeen vuoreen louhittuja luolastoja on laajennettu. Kesällä 1971 Naisvuoren kallion sisään rakennettiin maanalainen uimala, Naisvuoren uimahalli, "maailman vahvin uimahalli". Lisäksi Naisvuoren luolia käyttää muun muassa Mikkelin maakunta-arkisto ja teleoperaattorit. Lisäksi niitä käytetään väestönsuojina. Naisvuoren matalammalla osalla on myös toiminut Mikkelin teatterin kesäteatteri vuodesta 1956. Entinen Mikkelin työväentalo on kunostettu upea historiallinen rakennus, nykyisin Kulttuuritalo Tempo, joka on toimiva ja suosittu tapahtumapaikka. Vesitornin vieressä Naisvuoren laella on Johannes Haapasalon pronssiveistos Vaeltaja, joka on 1920-luvulta. Se esittää tähyilevää alastonta miestä.Vaeltaja-patsas Seutuhaku.fi. Viitattu 16.10.2014. == Lähteet == * === Viitteet === ==Aiheesta muualla== *Naisvuoren esittely Mikkelin kaupungin sivuilla Luokka:Mikkelin luonto Luokka:Suomen mäet Luokka:Maunuksela Luokka:Kalevankangas
Ladysmith Black Mambazo

Ladysmith Black Mambazo on eteläafrikkalainen kuoro, joka esittää säestyksetöntä mbube-musiikkia. Kuoro saavutti kansainvälistä mainetta esiintyessään Paul Simonin albumilla Graceland. Kuoron perusti Joseph Shabalala (1940–2020). Köyhään kahdeksanlapsiseen perheeseen Etelä-Afrikan Ladysmithissä syntynyt Shabalala lauloi zulukuoro Blacksissa, jonka johtaja hänestä sittemmin tuli. Ladysmith Black Mambazon hän perusti 1975 kuultuaan Jumalan äänen, joka määräsi hänet paastolle. Paasto sai hänet näkemään näkyjä uudenlaisesta laulumusiikista, joka syntyikin kun Shabalala yhdisti zulu- perinteen kolme erillistä laulutapaa ja otti vaikutteita myös amerikkalaisesta gospelista. Vuonna 1973 Ladysmith Black Mambazo julkaisi ensimmäisen albuminsa Amabutho, jota myytiin kuoron kotimaassa kultalevyyn oikeuttava määrä. Tämän jälkeen kuoro on esiintynyt laajalti Yhdysvalloissa ja Euroopassa muun muassa The Corrsin, Stevie Wonderin, Dolly Partonin ja George Clintonin kanssa. Kuoro on voittanut Grammy-palkinnon vuonna 1987 parhaasta folk-levystä albumilla Shaka Zulu ja parhaan maailmanmusiikkialbumin palkinnon vuonna 2005 albumilla Raise Your Spirit Higher. Ladysmith Black Mambazo vieraili Pori Jazz -festivaaleilla vuonna 2004. ==Lähteet== == Aiheesta muualla == * Viralliset kotisivut Luokka:Kuorot Luokka:Maailmanmusiikkiyhtyeet Luokka:Eteläafrikkalaiset yhtyeet Luokka:Grammy-palkinnon saajat
Isicathamiya

Isicathamiya (zuluksi vaanien) tai Mbube (leijona) eteläafrikkalaista, erityisesti zulujen vokaalimusiikkia, jonka tunnetuimipia esittäjiä on eteläafrikkalainen Ladysmith Black Mambazo -kuoro. Isicathamiyan ensimmäisiä edustajia oli Johannesburgiin Zulumaasta 1930-luvun puolivälissä muuttanut Solomon Linda. Lindan johtama lauluyhtye The Evening Birds oli yksi isicathamiya-musiikin uraanuurtajista. Iscathamiyaa on ollut olemassa jo kauan, mutta nykyiseen muotoonsa se kehittyi 1960-luvulla. Musiikkia esitetään tavallisesti ilman säestystä, ja sen harmonioissa on paljon gospel- vaikutteita. Laajemman yleisön tietoisuuteen tyyli tuli Paul Simonin Graceland -levyn myötä, jolla Ladysmith Black Mambazo esiintyy muun muassa kappaleilla Diamonds on the Soles of her Shoes ja Homeless. == Lähteet == Luokka:Kansanmusiikki Luokka:Etelä-Afrikan musiikki
The Wreck of the Edmund Fitzgerald

”The Wreck of the Edmund Fitzgerald” on kanadalaisen folkmuusikko Gordon Lightfootin sanoittama ja esittämä kappale, joka on omistettu 10. marraskuuta 1975 Pohjois-Amerikan Yläjärvellä tapahtuneessa höyrylaiva SS Edmund Fitzgeraldin haaksirikossa menehtyneiden 29 merimiehen muistolle. Kappale julkaistiin vuonna 1976 Lightfootin albumilla Summertime Dream ja myöhemmin myös singlenä. Se on yksi Lightfootin tunnetuimpia singlejä. Kappale nousi marraskuussa 1976 Billboard-listan kakkossijalle, mikä on Lightfootin toiseksi korkein listasijoitus vuoden 1974 ”Sundownin” ykkössijoituksen jälkeen. Kappale myös teki ss Edmund Fitzgeraldin haaksirikosta Suurten järvien tunnetuimman yksittäisen onnettomuuden, ja se kuuluu edelleen Lightfootin vakiokappaleisiin. Kappaleen sanoituksessa laivan kerrotaan olevan täyteen lastattuna matkalla Clevelandiin, kun alus tosiasiassa oli matkalla Detroitiin. Christy Moore lainasi kappaleen sävelmän vuonna 1984 lauluunsa ”I Wish I Were Back Home in Derry”, joka puolestaan on mukaelma Bobby Sandsin runosta ”The Voyage”. Myös Tony Rice esitti kappaleen albumillaan Chuch Street Blues. Myös The Dandy Warhols esitti kappaleen kahteen otteeseen albumeillaan Come On Feel The Dandy Warhols sekä The Black Album. Come On Feelillä esitetty versio on tyyliltään samanlainen kuin Lightfootin alkuperäisesitys, kun taas The Blackillä lyhyemmin ”The Wreckiksi” nimetty versio on paljon kovempi. Camille West on tehnyt kappaleesta parodiaversion ”The Nervous Wreck of Edna Fitzgerald”, joka on julkaistu Four Bitchin' Babesin albumilla Gabby Road. ==Aiheesta muualla== * Kappaleen sanat * Sanat ja nuotit Luokka:Vuoden 1976 kappaleet Luokka:Kanadalaiset musiikkikappaleet Luokka:Folkmusiikkikappaleet